ΠΑΡΑΡΤΗΜΑ Ι - ΠΕΔΙΑ ΕΡΕΥΝΗΣ ΠΟΥ ΑΦΟΡΟΥΝ ΤΗΝ ΠΥΡΗΝΙΚΗ ΕΝΕΡΓΕΙΑ προβλεπόμενα στο άρθρο 4 της συνθήκης

Ι - Πρώτες ύλες

1. Μέθοδοι μεταλλευτικής ερεύνης και εξορύξεως βασικών υλών (ουρανίου, θορίου και άλλων προϊόντων ειδικού ενδιαφέροντος για την πυρηνική ενέργεια).

2. Μέθοδοι συμπυκνώσεως των υλών αυτών και μετατροπής τους σε τεχνικώς καθαρές ενώσεις.

3. Μέθοδοι μετατροπής των τεχνικώς καθαρών ενώσεων σε ενώσεις και μέταλλα πυρηνικού βαθμού καθαρότητος.

4. Μέθοδοι μετατροπής και κατεργασίας των ενώσεων και μετάλλων αυτών - όπως του πλουτωνίου, του ουρανίου 235 ή 233, καθαρών ή ενωμένων με τις ενώσεις ή μέταλλα - από τη χημική, κεραμική ή μεταλλουργική βιομηχανία, σε καύσιμα στοιχεία.

5. Μέθοδοι προστασίας των καυσίμων αυτών στοιχείων από σκωρίαση ή διάβρωση από εξωτερικές επιδράσεις.

6. Μέθοδοι παραγωγής, καθαρισμού, επεξεργασίας και συντηρήσεως των λοιπών ειδικών υλικών, οι οποίες χρησιμοποιούνται στο πεδίο της πυρηνικής ενεργείας και ιδίως:

α) επιβραδυντές, όπως βαρύ ύδωρ, πυρηνικής ποιότητος γραφίτης, βηρύλλιον και οξείδιον αυτού·

β) υλικά κατασκευής, ως ζιρκόνιο (ελεύθερον αφνίου), νιόβιο, λανθάννιο, τιτάνιο, βηρύλλιο και τα οδείδιά των, καρβίδια και άλλες ενώσεις οι οποίες δύνανται να χρησιμοποιηθούν στον τομέα της πυρηνικής ενεργείας·

γ) ρευστά ψύξεως, ως ήλιο, οργανικά υγρά, νάτριο, κράματα νατίου-καλίου, βισμούθιο, κράματα μολύβδου-βισμουθίου.

7. Μέθοδοι ισοτοπικού διαχωρισμού:

α) του ουρανίου·

β) υλικών σε σημαντικές ποσότητες, που δύνανται να χρησιμοποιηθούν στη παραγωγή πυρηνικής ενεργείας, όπως λίθιο-6 και λίθιο- 7, άζωτο-15, βόριο-10·

γ) ισοτόπων χρησιμοποιουμένων σε μικρές ποσότητες για ερευνητικές εργασίες.

ΙΙ - Φυσική εφηρμοσμένη στην πυρηνική ενέργεια

1. Εφηρμοσμένη θεωρητική φυσική:

α) πυρηνικές αντιδράσεις χαμηλής ενεργείας και ιδίως αντιδράσεις προκαλούμενες από νετρόνια·

β) σχάση·

γ) αλληλεπίδραση ιοντιζουσών ακτινοβολιών και φωτονίων μετά της ύλης·

δ) θεωρία της στερεάς καταστάσεως·

ε) μελέτη της συντήξεως, αναφερομένη ιδίως στη συμπεριαφορά ενός πλάσματος ιόντων υπό την επίδραση ηλεκτρομαγνητικών δυνάμεων και στη θερμοδυναμική λίαν υψηλών θερμοκρασιών.

2. Εφηρμοσμένη πειραματική φυσική:

α) τα αυτά θέματα που αναφέρονται ανωτέρω υπ’αριθμόν 1·

β) μελέτη των ιδιοτήτων των υπερουρανίων στοιχείων που παρουσιάζουν ενδιαφέρον για την πυρηνική ενέργεια.

3. Υπολογισμός αντιδραστήρων:

α) θεωρητική μακροσκοπική φυσική νετρονίων·

β) πειραματικές μετρήσεις νετρονίων: υποκρίσιμα και κρίσιμα πειράματα·

γ) θερμοδυναμικοί υπολογισμοί και υπολογισμοί αντοχής υλικών·

δ) συναφείς πειραματικές μετρήσεις·

ε) κινητική των αντιδραστήρων, προβλήματα ελέγχου της λειτουργίας αυτών και συναφή πειράματα·

στ) υπολογισμοί ραδιολογικής προστασίας και συναφή πειράματα.

ΙΙΙ - Φυσικοχημεία των αντιδραστήρων

1. Μελέτη της μεταβολής της φυσικής και χημικής δομής και της αλλοιώσεως των τεχνικών ιδιοτήτων των διαφόρων υλικών εντός των αντιδραστήρων, υπό την επίδραση:

α) της θερμότητος·

β) της φύσεως των παραγόντων μετά των οποίων ευρίσκονται σε επαφή·

γ) μηχανικών αιτίων.

2. Μελέτη αλλοιώσεων και άλλων φαινομένων που προκαλούνται από την ακτινοβολία:

α) στα καύσιμα στοιχεία·

β) στα κατασκευαστικά υλικά και τα ρευστά ψύξεως·

γ) στους επιβραδυντές.

3. Εφαρμογή της αναλυτικής χημείας και αναλυτικής φυσικοχημείας στα εξαρτήματα του αντιδραστήρα.

4. Φυσικοχημεία των ομογενών αντιδραστήρων: ραδιοχημεία, διάβρωση.

IV - Κατεργασία ραδιενεργών υλικών

1. Μέθοδοι εξαγωγής του πλουτωνίου και του ουρανίου 233 από ακτινοβοληθέντα καύσιμα και ενδεχόμενη ανάκτηση ουρανίου ή θορίου.

2. Χημεία και μεταλλουργία του πλουτωνίου.

3. Μέθοδοι εξαγωγής και χημεία των λοιπών υπερουρανίων στοιχείων.

4. Μέθοδοι εξαγωγής και χημεία χρησίμων ραδιοϊσοτόπων:

α) προϊόντων σχάσεως·

β) παραγομένων με ακτινοβόληση.

5. Συγκέντρωση και αποθήκευση αχρήστων ραδιενεργών καταλοίπων.

V - Εφαρμογές ραδιοϊσοτόπων

Εφαρμογές των ραδιοϊσοτόπων είτε ως ενεργών στοιχείων είτε ως ιχνηθετών στους τομείς:

α) βιομηχανικό και επιστημονικό·

β) θεραπευτικό και βιολογικό·

γ) γεωργικό.

VI - Μελέτη των επιβλαβών επιδράσεων των ακτινοβολιών στους ζώντες οργανισμούς

1. Μελέτη της ανιχνεύσεως και της μετρήσεως των επιβλαβών ακτινοβολιών.

2. Μελέτη των προσφόρων προληπτικών και προστατευτικών μέτρων και των αντιστοίχων κανόνων ασφαλείας.

3. Μελέτη της θεραπευτικής των επιδράσεων της ακτινοβολίας.

VII - Εξοπλισμός

Μελέτες, αναφερόμενες στην κατασκευή και τη βελτίωση εξοπλισμού, που προορίζεται ειδικώς όχι μόνο για τους αντιδραστήρες, αλλά και για το σύνολο των ερευνητικών και βιομηχανικών εγκαταστάσεων, των amacja_ym για τις ανωτέρω απαριθμούμενες έρευνες. Ενδεικτικώς δύνανται να αναφερθούν:

1. Οι ακόλουθοι μηχανικοί εξοπλισμοί:

α) αντλίες για ειδικά υγρά·

β) εναλλάκτες θερμότητος·

γ) όργανα ερεύνης της πυρηνικής φυσικής, όπως επιλογείς ταχύτητος νετρονίων·

δ) όργανα τηλεχειρισμού.

2. Οι ακόλουθοι ηλεκτρικοί εξοπλισμοί:

α) όργανα ανιχνεύσεως και μετρήσεως ακτινοβολιών προοριζόμενα ιδίως για:

- μεταλλευτικές έρευνες

- επιστημονικές και τεχνικές έρευνες

- έλεγχο αντιδραστήρων

- προστασία της υγείας·

β) όργανα ελέγχου λειτουργίας των αντιδραστήρων·

γ) επιταχυντές σωματιδίων χαμηλής ενεργείας μέχρι 10 MeV.

VIII - Οικονομικές απόψεις της παραγωγής ενεργείας

1. Συγκριτική μελέτη θεωρητική και πειραματική των διαφόρων τύπων αντιδραστήρων.

2. Τεχνικοοικονομική μελέτη κύκλων καυσίμου.